
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του προσεισμικού πε¬ 
ριπτέρου (ορεινού καταφυγίου) που βρίσκεται εντός 
του εθνικού δρυμού Αίνου νήσου Κεφαλληνίας (ν. 
Κεφαλληνίας) και καθορισμός ειδικών όρων και πε¬ 
ριορισμών δόμησης αυτού. 

Αποκατάσταση, προσθήκη και αλλαγή χρήσης του δια¬ 
τηρητέου κτιρίου επί της οδού Τσανακλή 8-10 και 

παρόδου Στουκοπούλου στην Κομοτηνή. 

Χαρακτηρισμός ως διατηρητέου του ογκομετρικού πε¬ 
ριγράμματος κτιρίου που βρίσκεται στον παραδο¬ 
σιακό οικισμό της Παναγίας του Δήμου Θάσου του 
Νομού Καβάλας και καθορισμός ειδικών όρων και 
περιορισμών δόμησής του, φερόμενου ως ιδιοκτη¬ 
σίας της Ρωξάνης Μιάμου. 

Καθορισμός επιτρεπόμενης χρήσης τμήματος του τεμα¬ 
χίου 2137. κ στην περιοχή του Δημοτικού Διαμερίσμα¬ 
τος Κρυονερίου του Δήμου Σοχού (ν. Θεσσαλονίκης). 4 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης ακινήτων 
που απαλλοτριώθηκαν αναγκαστικά υπέρ της Νο¬ 
μαρχιακής Αυτοδιοίκησης χίου για το έργο: «Ολο¬ 
κλήρωση βελτίωσης του δρόμου Χίου Βολισσού» 
στα τμήματα «Ψηλές Κατάβαση» και «Δρυμή Νερό - 
Γέφυρα Χωρής» με τις φάσεις 63/98 του Νομαρχια¬ 
κού Συμβουλίου Χίου και 37/309/19/1999 του Μονο¬ 
μελούς Πρωτοδικείου Χίου. 5 


ΑΠΟΦΑΣΕΙ Σ 

Αρίθ. 21515/4873 (1) 

Χαρακτηρισμός ως διατηρητέου του προσεισμικού περι¬ 
πτέρου (ορεινού καταφυγίου) που βρίσκεται εντός του 
εθνικού δρυμού Αίνου νήσου Κεφαλληνίας (ν. Κεφαλ¬ 
ληνίας) και καθορισμός ειδικών όρων και περιορισμών 
δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: * 

1. Τις διατάξεις των άρθρων 3 και 4 (παρ. 2) του Ν. 


1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ” και άλλες διατάξεις» (Α' 91). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/92 (Α' 154) και α- 

1 ντικαταστάθηκε με την παρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. 103326/1281/5.12.1996 απόφαση του 

2 Υπουργού και του Υφυπουργού Περιβάλλοντος, Χωροτα¬ 
ξίας και Δημοσίων Έργων «Μεταβίβαση αρμοδιοτήτων 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, Δι¬ 
ευθύνσεων και Τμημάτων του Υπουργείου Περιβάλλο- 

3 ντος, Χωροταξίας και Δημοσίων Έργων -πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π. Δ/τος 
28/28.1.93 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 26.4.1999 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Τη 97829/2257/25.5.1999 έγγραφο της Δ/νσης Αι¬ 
σθητικών Δασών Δρυμών και Θήρας Υπουργείου Γεωρ¬ 
γίας. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 

1. Χαρακτηρίζεται ως διατηρητέο το προσεισμικό περί¬ 
πτερο (ορεινό καταφύγιο) που βρίσκεται εντός του εθνι¬ 
κού δρυμού Αίνου νήσου Κεφαλληνίας (ν. Κεφαλληνίας), 
φερόμενο ως ιδιοκτησία του Ελληνικού Δημοσίου. 

2. Το άνω κτίριο θα καλύψει τις λειτουργικές ανάγκες 
των δραστηριοτήτων ανάδειξης του εθνικού δρυμού του 
Αίνου. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών, καλλιτεχνικών και διακοσμητι- 
κών στοιχείων αυτού. 






4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού και ε¬ 
σωτερικές διαρρυθμίσεις και επεμβάσεις που αποσκο¬ 
πούν στη λειτουργικότητα του διατηρητέου κτιρίου και 
στην προσαρ μογή του στην οριζόμενη χρήση, με την προ¬ 
ϋπόθεση ότι δεν αλλοιώνεται ο αρχιτεκτονικός χαρακτή¬ 
ρας αυτού. 

5. Απαγορεύεται η τοποθέτηση διαφημίσεων και φωτει¬ 
νών επιγραφών στο χαρακτηριζόμενο ως διατηρητέο κτί¬ 
ριο, εκτός των αναγκαίων, περιορισμένων διαστάσεων, 
καλαίσθητων επιγραφών, που πληροφορούν για την χρή¬ 
ση του. 

6. Για οποιαδήποτε επέμβαση στο εξωτερικό η το εσω¬ 
τερικό του κτίριο, για την τοποθέτηση επιγραφών, όπως 
και για τις εργασίες διαμόρφωσης του περιβάλλοντος 
χώρου αυτού, απαιτείται έγκριση της οικείας Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Αυγούστου 1999 

Με εντολή Υπουργού 
Ο Γενικός Γραμματέας 
ΗΛΙΑΣ ΜΠΕΡΙΑΤΟΣ 
-♦- 

Αριθ. 4970 (2) 

Αποκατάσταση, προσθήκη και αλλαγή χρήσης του διατη¬ 
ρητέου κτιρίου επί της οδού Τσανακλή 8-10 και παρό¬ 
δου Στουκοπούλου στην Κομοτηνή. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1 . Τις διατάξεις: 

• Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 

1772/1988 ΦΕΚ91 Α'). = < 

• Των Π. Δ/των 358/1986 (ΦΕΚ 158 Α'), 92/1987 (ΦΕΚ51 
Α) και 492 / 1988 (ΦΕΚ 224 Α') για τις αρμοδιότητες και τον 
Οργανισμό του Υπουργείου Βόρειας Ελλάδας, αντίστοι- 
χα. 

• Του από 15.4.1988 (ΦΕΚ 317 Δ') Π. Δ/τος «Διατήρηση, 
επισκευή ή ανακατασκευή αρχιτεκτονικών, καλλιτεχνικών 
και στατικών στοιχείων διατηρητέων κτιρίων». 

2. Την απόφαση Υ.704/19.8.1988 (ΦΕΚ 575 Β') του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την απόφασή μας 1397/11.3.1992 (ΦΕΚ 317/τ.Δ/ 


7.4.1992) για το χαρακτηρισμό ως διατηρητέου του κτιρί¬ 
ου που βρίσκεται επί της οδού Ν. Τσανακλή 8-10 και πα¬ 
ρόδου Στουκοπούλου στην Κομοτηνή. 

4. Το αιτημάτων ιδιοκτητών του συγκεκριμένου κτιρίου 
για αποκατάσταση αυτού, προσθήκη και αλλαγή της χρή¬ 
σης του σε ξενοδοχειακή μονάδα. 

5. Τη θετική γνωμοδότηση της αρμόδιας ΕΠΑΕ στη συ¬ 
νεδρίασή της στις 15.7.1999, αποφασίζουμε: 

Εγκρίνουμε: 

1. Την αλλαγή χρήσης του διατηρητέου κτιρίου επι της 
οδού Τσανακλή 8-10 και παρόδου Στουκοπούλου της Κο¬ 
μοτηνής, ιδιοκτησίας Π. Τράκα - Γ. Τράκα Ο.Ε., από κα¬ 
τοικία σε ξενοδοχειακή μονάδα. 

2. Την ανέγερση νέου κτιρίου στο οικόπεδο του διατη¬ 
ρητέου, όπως φαίνεται στο επισυναπτόμενο τοπογραφι- 
κό διάγραμμα, κατά ΓΟΚ και μέχρι εξαντλήσεως του επι- 
τρεπομένου συντελεστή δόμησης, εφόσον δεν έχει γίνει 
μεταφορά αυτού, και 

3. Την επισκευή - αποκατάσταση του διατηρητέου κτιρί¬ 
ου καιτηνυπερύψωσήτου μέχρι ενάμισυ (1.50) μέτρο, ώ¬ 
στε να αποκτήσει κατάλληλο ελεύθερο ύψος το ισόγειό 
του και να εξυπηρετηθούν οι ανάγκες που προκύπτουν αϊ¬ 
τό τη νέα του χρήση. 

Η σχετική μελέτη και η μελέτη ανέγερσης νέου κτιρίου, 
μετά τη γνωμοδότηση της αρμόδιας ΕΠΑΕ, θα εγκριθούν 
από τη Δ/νση Πολιτισμού του ΥΜΑΘ. 

Για την επισκευή - αποκατάσταση του διατηρητέου κτι¬ 
ρίου και τις απολύτως αναγκαίες επεμβάσεις σ’ αυτό, θα 
χρησιμοποιηθούν υλικά συμβατά με τα υπάρχοντα (πέ¬ 
τρα, ξύλο, σίδερο, κεραμίδια). Επιτρέπεται η περιορισμέ¬ 
νη χρήση οπλισμένου σκυροδέματος και μόνο σε μη εμ¬ 
φανή σημεία. 

• Κατά τα λοιπά ισχύουν τα αναφερόμενα στην απόφα¬ 
σή μας 1397/11.3.92(ΦΕΚ 317/τ.Δ/7.4.92). 

• Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

• Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

• Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Αυγούστου 1999 

Ο ΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5267 (3) 

Χαρακτηρισμός ως διατηρητέου του ογκομετρικού περι¬ 
γράμματος κτιρίου που βρίσκεται στον παραδοσιακό 
οικισμό της Παναγίας του Δήμου Θάσου του Νομού 
Καβάλας και καθορισμός ειδικών όρων και περιορι¬ 
σμών δόμησής του, φερόμενου ως ιδιοκτησίας της 
Ρωξάνης Μιάμου. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν. 
1772/1988 ΦΕΚ 91 Α'). 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ51Α) «Οργανισμός Υπουργείου 
Βόρειας Ελλάδας», όπως τροποποιήθηκε και συμπληρώ¬ 
θηκε με τις διατάξεις του Π. Δ/τος 492/1988 (ΦΕΚ 224 Α). 

2. Την απόφαση Υ. 704/19.8.1988 (ΦΕΚ 575 Β')του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Του Π. Δ/τος 19 Οκτωβρίου 1978 (ΦΕΚ 
Δ'594/13.11.78), για χαρακτηρισμό ως παραδοσιακών οι¬ 
κισμών τινών του Κράτους και καθορισμό των όρων και 
περιορισμών δομήσεως των οικοπέδων αυτών, όπου βρί¬ 
σκεται και το κτίριο του παραδοσιακού οικισμού της Πα¬ 
ναγίας του Δήμου Θάσου Ν. Καβάλας. 

4. Την από 15 Ιουλίου 1999 αιτιολογική έκθεση της Δι¬ 
εύθυνσης Πολιτισμού του Υπουργείου Μακεδονίας - 
Θράκης. 

5. Την από 10 Αυγούστου 1999 απάντηση της ιδιοκτή- 
τριαςτου υπόψη κτιρίου, αποφασίζουμε: 

1. Χαρακτηρίζουμε ως διατηρητέο το ογκομετρικό πε¬ 


ρίγραμμα του διωρόφου κτιρίου στον παραδοσιακό Οικι¬ 
σμό Παναγίας του Δήμου Θάσου Ν. Καβάλας, φερόμενο 
ως ιδιοκτησίας της Ρωξάνης Μιάμου, όπως φαίνεται στο 
συνημμένο τοπογραφικό διάγραμμα σε κλίμακα 1:100, 
που θεωρήθηκε από τη Δ/νση Πολιτισμού του ΥΜΑΘ και 
που σε σμίκρυνση αντίτυπό του δημοσιεύεται με την από¬ 
φαση αυτή, για τους παρακάτω κυρίως λόγους: 

- Επειδή διατηρείται η κλίμακα στην περιοχή αυτή του 
Παραδοσιακού Οικισμού. 

- Βρίσκεται σε κεντρικό σημείο του παραδοσιακού Οικι¬ 
σμού και μαζί με τα γειτονικά κτίρια δημιουργείται ένα α¬ 
νάπτυγμα όψεων, μία οπτική συνέχεια και συνοχή. 

- Συμβάλλει στην ανάδειξη της εικόνας του Οικιστικού 
τοπίου. 

2. Η μελέτη επισκευής και αποκατάστασης του κτιρίου 
ή μέρους αυτού, θα πρέπει να ελεγχθεί από την οικεία Ε- 
ΠΑΕ και να εγκριθεί αϊτό τη Διεύθυνση Πολιτισμού του Υ¬ 
πουργείου Μακεδονίας - Θράκης. 

3. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

4. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

5. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

6. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Αυγούστου 1999 

Ο ΥΠΟΥΡΓΟΣ 

ΙΩΑΝΝΗΣ ΜΑΓΚΡΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 29/28417/ΠΣΚ/1337 ΟΙΚ (4) 

Καθορισμός επιτρεπόμενης χρήσης τμήματος του τεμα¬ 
χίου 2137. κ στην περιοχή του Δημοτικού Διαμερίσμα¬ 
τος Κρυονερίου του Δήμου Σοχού (ν. Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του άρθρου 3 του Ν. 1512/85 «τροπο¬ 
ποίηση και συμπλήρωση πολεοδομικών διατάξεων κ.λπ.» 
(ΦΕΚ4/Α). 

2. Τις διατάξεις του Ν. 2218/94 «ίδρυση Νομαρχιακής 
Αυτοδιοίκησης κ.λπ.» (ΦΕΚ 90/Α), όπως τροποποιήθηκαν 
και συμπληρώθηκαν με το Ν. 2242/94 «συμπλήρωση δια¬ 
τάξεων για τη νομαρχιακή αυτοδιοίκηση και άλλες διατά¬ 
ξεις» (ΦΕΚ 153/Α). 

3. Την υπ’ αρ. 21/31.3.95 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής Υ¬ 
πηρεσίας της Νομαρχιακής Αυτοδιοίκησης Θεσσαλονί¬ 
κης» (ΦΕΚ 392/Β/11.4.95) και την 1295 οικ/22.1.99 Από¬ 
φαση Νομάρχη Θεσσαλονίκης με την οποία μεταβιβά¬ 
στηκαν αρμοδιότητες στο Βοηθό Νομάρχη Ελευθέριο 
Τζιόλα. 

4. Το Τ.Π.Σ.Κ./1257/28.7.99 σχετικό με το θέμα Εισηγη¬ 
τικό Σημείωμα του Τμήματος Πολεοδομικών Σχεδίων και 
Κανόνωντης Δ/νσης Πολεοδομίας, στο οποίο εκτίθεται το 
ιστορικό του θέματος, αναλύεται η νομική και χωροταξική 
του διάσταση και αναφέρονται οι γνωμοδοτήσεις των υ¬ 
πηρεσιών που ερωτήθηκαν σχετικά. 

5. Τις διατάξεις του άρθρου 29Α του Ν. 1558/85 όπως 
αυτό προστέθηκε με το άρθρο 27 του Ν. 2081/92 (ΦΕΚ 


154/Α) και τη διαπίστωση ότι από τις κανονιστικού χαρα¬ 
κτήρα διατάξεις της παρούσας δεν προκαλείται δαπάνη 
σε βάρος του κρατικού προύπολογισμού ή του Δήμου Σο- 
χού. 

6. Την 69269/5387/90 Κοινή Απόφαση Υπουργών «κατά¬ 
ταξη έργων και δραστηριοτήτων σε κατηγορίες κ.λπ.», 
(ΦΕΚ 678/Β/ 25.10.90) και ειδικότερα τα άρθρα 4,5 και 8. 

7. Την εγκύκλιο 30/93 του Υ.ΠΕ.ΧΩ.Δ.Ε. (αρ. πρωτ. 
78266/4048/9.7.93) και το 80972/5450/17.8.93 έγγραφο 
της Δ/νσης Χωροταξίας του Υ.ΠΕ.ΧΩ.Δ.Ε., αποφασίζουμε: 

1. Καθορίζουμε επιτρεπόμενη χρήση «εγκατάσταση 
ποιμνιοστασίου» στο τμήμα του τεμαχίου 2137.κ της Σ. 
Διανομής «Κρύα Νερά 1961» στην περιοχή του Δημοτικού 
Διαμερίσματος Κρυονερίου του Δήμου Σοχού, το οποίο 
σημειώνεται με στοιχεία Α-Β-Γ-Δ-Ε-Ζ-Α στο διάγραμμα-α- 
πόσπασμα διανομής που θεωρήθηκε από τον Προϊστάμε¬ 
νο της Δ/νσης Πολεοδομίας και συνοδεύει το παρόν. 

2. Στο υπόψη γήπεδο εξακολουθούν α) να ισχύουν οι ό¬ 
ροι και περιορισμοί δόμησης που διέπουν την εκτός οικι¬ 
σμών δόμηση β) η ανέγερση και το δυναμικό της κτηνο- 
τροφικής εγκατάστασης να ρυθμίζονται από τις σχετικές 
ειδικές διατάξεις. 

3. Η παρούσα μαζί με το διάγραμμα που τη συνοδεύει 
να δημοσιευθεί στην Εφημερίδα της Κυβερνήσεως (Ν. 
1512/85 άρθρο 3) και η ισχύς της να αρχίσει από τη δημο¬ 
σίευσή της. 

Θεσσαλονίκη, 18Αυγούστου 1999 

Ο Βοηθός Νομάρχη 
ΕΛΕΥΘΕΡΙΟΣ ΤΖΙΟΛΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 5367 (5) 

Ανακοίνωση παρακατάθεσης αποζημίωσης ακινήτων που 
απαλλοτριώθηκαν αναγκαστικά υπέρ της Νομαρχια¬ 
κής Αυτοδιοίκησης Χίου για το έργο: «Ολοκλήρωση 
βελτίωσης του δρόμου Χίου Βολισσού» στα τμήματα 
«Ψηλές Κατάβαση» και «Δρυμή Νερό - Γέφυρα Χω- 
ρής» με τις φάσεις 63/98 του Νομαρχιακού Συμβουλί¬ 
ου Χίου και 37/309/19/1999 του Μονομελούς Πρωτο¬ 
δικείου Χίου 

Ο ΝΟΜΑΡΧΗΣ ΧΙΟΥ 

ως εκπρόσωπος της Νομαρχιακής Αυτοδιοίκησης Χίου 

Σύμφωνα με τα άρθρα 7 και 8 του Ν.Δ. 797/71 «περί α¬ 
ναγκαστικών απαλλοτριώσεων» γγωστοποιούμε: 

α) Σε όσους έχουν ή διεκδικούν δικαιώματα κυριότητας 
σε ακίνητα που απαλλοτριώθηκαν αναγκαστικά με την υπ’ 
αριθ. 63/98 απόφαση του Νομαρχιακού Συμβουλίου Χίου 
με την οποία κηρύχθηκε αναγκαστικά απαλλοτριωτέα έ¬ 
κταση λόγω δημόσιας ωφέλειας υπέρ της Νομαρχιακής 
Αυτοδιοίκησης Χίου για την «Ολοκλήρωση βελτίωσης του 
δρόμου Χίου Βολισσού» στα τμήματα «Ψηλές Κατάβαση» 
και «Δρυμή Νερό - Γέφυρα Χωρής» συνολικού εμβαδού 


74.075 μ2 (το Δημόσιο υποχρεούται για καταβολή αποζη¬ 
μίωσης για έκταση εμβαδού 38.062 μ2). 

β) Τους ενυπόθηκους δανειστές και τους τρίτους διεκδι¬ 
κητές των ακινήτων αυτών, ότι η αποζημίωση της εδαφικής 
επιφάνειας και των επικείμενων της, όπως περιγράφονται 
στους σχετικούς κτηματολογικούς πίνακες και διαγράμμα¬ 
τα που συντάχθηκαν από την Τοπογράφο Μηχανικό Αγγε¬ 
λική Δεληγιώργη, και θεωρήθηκαν από τον Προϊστάμενο 
του Τμ. Μελετών της Δ.Τ.Υ. Ν.Α. ΧΙΟΥ Γεώργιο Στεφανίδη 
την 15.5.98, καθορίσθηκε με την 37/309/19/1999 απόφαση 
του Μονομελούς Πρωτοδικείου Χίου στο ποσό των Εβδο¬ 
μήντα Εννέα Εκατομμυρίων Επτακοσίων Είκοσι Τριών Χι¬ 
λιάδων Επτακοσίων Δραχμών (79.723.700) και έχει κατατε¬ 
θεί στο Ταμείο Παρακαταθηκών και Δανείων. 

Σχετικά έχει εκδοθεί το υπ’ αριθ. 24329/13.8.1999 γραμ¬ 
μάτιο συστάσεως παρακαταθήκης ποσού δρχ Εβδομή¬ 
ντα Εννέα Εκατομμυρίων Επτακοσίων Είκοσι Τριών χιλιά¬ 
δων Επτακοσίων Δραχμών (79.723.700). Η αποζημίωση 
θα δοθεί στους δικαιούχους που θα αναγνωρισθούν σύμ¬ 
φωνα με το Νόμο. 

Χίος, 17Αυγούστου 1999 

Ο Νομάρχης 
ΓΕΩΡΓΙΟΣ ΚΑΛΟΥΤΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


